Diari Oficial de la Generalitat Valenciana


Sumari del DOGV 4747, del 06-05-2004 (2004/3619)

RESOLUCIÓ de 6 d'abril de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Protocol addicional pel qual es prorroga per a l'any 2003 el Conveni de col·laboració subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana per al desenrotllament d'actuacions conjuntes en matèria d'atenció a immigrants, refugiats, sol·licitants d'asil i desplaçats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/3619


Data del document
:   06-04-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * administració central
    * ajuda als refugiats
    * cooperació administrativa
    * integració dels migrants

RESOLUCIÓ de 6 d'abril de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Protocol addicional pel qual es prorroga per a l'any 2003 el Conveni de col·laboració subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana per al desenrotllament d'actuacions conjuntes en matèria d'atenció a immigrants, refugiats, sol·licitants d'asil i desplaçats. [2004/X3619]
  
Subscrit, després de la tramitació prèvia reglamentària, entre el Ministeri de Treball i Assumptes Socials i la Generalitat Valenciana, el 17 de desembre de 2003, un Protocol addicional pel qual es prorroga per a l'any 2003 el Conveni de col·laboració subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana per al desenrotllament d'actuacions conjuntes en matèria d'atenció a immigrants, refugiats, sol·licitants d'asil i desplaçats, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0095/2004, i que figura com a annex d'esta resolució.
  
València, 6 d'abril de 2004.- La directora general de Relacions amb les Corts i Secretariat del Govern: Alida C. Mas Taberner.
  
Protocol addicional pel qual prorroga per a l'any 2003 el conveni de col·laboració subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana, per al desenrotllament d'actuacions conjuntes en matèria d'atenció a immigrants, refugiats, sol·licitants d'asil i desplaçats
  
Madrid, 17 de desembre de 2003
  
Reunits:
  
D'una part, Eduardo Zaplana Hernández-Soro, Ministre de Treball i Assumptes Socials, nomenat per Reial Decret 674/2002, de 9 de juliol, en nom i representació de l'administració general de l'Estat, en virtut del que disposa l'article segon, apartat 4, de la Llei 4/1999, de 13 de gener, de modificació de la Llei 30/1992, de 26 de novembre, de règim Jurídic de les Administracions Públiques i del Procediment Administratiu Comú (BOE del dia 14).
  
I d'una altra, Alicia de Miguel García, consellera de Benestar Social de la Generalitat Valenciana, nomenada per Decret 6/2003, de 21 de juny, DOGV número 4528 bis, de 23 de juny del 2003, del President de la Generalitat Valenciana, autoritzada per a este acte per acord del Govern Valencià de data 28 de novembre de 2003 en nom i representació de la Generalitat Valenciana.
  
Ambdós parts es reconeixen mútua capacitat per a obligar-se i convindre,
  
Exposen:
  
Primer
  
Que el Ministeri de Treball i d'Assumptes Socials i la Generalitat Valenciana van subscriure en data 30 de desembre de 1998 Conveni de Col·laboració per al cofinançament de Programes per a facilitar la integració social dels immigrants, refugiats, sol·licitants d'asil i desplaçats.
  
Segon
  
Que el Ministeri de Treball i Assumptes Socials, en virtut de les competències que li són atribuïdes per la Constitució i els Reials Decrets 758/1996, de 5 de maig, i 1.888/1996, de 2 d'agost, que establix la seua estructura orgànica bàsica, i la Generalitat Valenciana, de conformitat amb el que establix la Llei Orgànica 5/1982 d'1 de juliol, que aprova l'Estatut d'Autonomia d'esta, té competències en matèria d'Acció Social i Servicis Socials.
  
D'altra banda, en la Llei 52/2002, de 30 de desembre del 2002 (BOE núm. 313 de 31 de desembre), de Pressupostos Generals de l'Estat per a l'any 2003 i en la Llei 12/2002 de 27 de desembre, de Pressupostos de la Generalitat Valenciana per a l'exercici 2003 (DOGV 4409, de 31 de desembre), s'establixen dotacions pressupostàries per a estes finalitats.
  
Tercer
  
Que el Conveni citat establix en la seua clàusula quinta la pròrroga automàtica de la seua vigència per als exercicis successius si no hi ha cap denúncia expressa d'alguna de les parts.
  
Quart
  
Que, no obstant això, d'esta pròrroga automàtica s'exclouen les quantitats econòmiques expressades en l'annex de l'esmentat Conveni, que hauran de ser actualitzades cada any a fi d'ajustar-les als pressupostos presentats per la Comunitat Valenciana i les previsions pressupostàries que s'establisquen.
  
Quint
  
Que, de conformitat amb les comunitats autònomes en la Conferència Sectorial d'Assumptes Socials realitzada el 6 de març del 2003, el Govern per Acord del Consell de Ministres de data 11 d'abril del 2003, publicat en el Boletín Oficial del Estado núm. 115, de 14 de maig del 2003, va aprovar els criteris de distribució entre comunitats autònomes del crèdit pressupostari amb una dotació de tres milions set-cents trenta-cinc mil huit-cents noranta euros (3.735.890 €), inclòs en l'aplicació pressupostària 16.80.461I.264, així com les prioritats a què hauran d'ajustar-se els programes que s'han de cofinançar.
  
Sext
  
Que havent-se efectuat, d'acord amb el procediment previst en el Conveni abans citat, la determinació de les aportacions econòmiques de les parts corresponents a l'any 2003, correspon instrumentar-les a través del present Protocol Addicional, junt amb la selecció de programes realitzada conjuntament pel Ministeri de Treball i Assumptes Socials i per la Conselleria de Benestar Social de la Generalitat Valenciana i aprovada, així mateix, a efectes de finançament conjunt.
  
Per tot allò que s'ha manifestat, segons l'article 6 de la Llei 30/1992 de 26 de novembre, i de la clàusula quinta del Conveni de Col·laboració per a la realització de programes subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana, ambdós parts acorden subscriure el present Protocol Addicional, el qual es regirà per les següents:
  
Clàusules:
  
Primera. Pròrroga del conveni i selecció de programes per al 2003
  
L'administració general de l'Estat i la Generalitat Valenciana incorporen al Conveni de Col·laboració de data 30 de desembre de 1998, els programes seleccionats conjuntament per a la seua execució durant l'exercici econòmic de 2003, segons queden reflectits en l'annex al present protocol.
  
En virtut de la clàusula quinta del citat Conveni de Col·laboració subscrit en 1998, la vigència d'este queda prorrogada per a l'any 2003 i el seu corresponent exercici econòmic, a què es referixen les dotacions pressupostàries que cada part designa per al seu finançament.
  
Segona. Aportacions de les parts
  
A càrrec de l'aplicació pressupostària 19.04.313L 456 del Pla d'Integració Social dels Immigrants, l'aportació econòmica del Ministeri de Treball i Assumptes Socials per als fins del present Protocol, serà de dos-cents noranta mil set-cents seixanta-quatre amb trenta-dos euros (290.764,32 €).
  
La Generalitat Valenciana, es compromet a assumir la coresponsabilitat en el finançament aportant la quantitat de dos-cents noranta mil set-cents seixanta-quatre amb trenta-dos euros (290.764,32 €) a càrrec de l'aplicació pressupostària 75.58.439.83.5, línia T1827.
  
Tercera. Distribució de les assignacions pressupostàries
  
Les aportacions establides en la clàusula segona s'assignaran a les diverses línies d'actuació conveniades d'acord amb el desglossament que s'inclou en l'annex al present Protocol.
  
Quarta. Resolució del conveni per incompliment
  
En el supòsit de resolució per incompliment previst en la clàusula 6a del Conveni, les actuacions que es troben en curs es portaran a terme, i no se n'iniciarà cap nova a partir de la data de denúncia del Conveni.
  
Quinta. Vinculació del Conveni de col·laboració de vigència indefinida
  
En allò no previst expressament en este protocol addicional anual de pròrroga, s'aplicarà el que disposa el conveni de col·laboració de vigència indefinida, excepte denúncia, subscrit el 30 de desembre de 1998, entre l'administració general de l'Estat-Ministeri de Treball i Assumptes Socials i la Generalitat Valenciana per al desenrotllament d'actuacions conjuntes en matèria d'atenció a immigrants, refugiats, sol·licitants d'asil i desplaçats.
  
I en prova de conformitat, subscriuen el present protocol addicional en dos exemplars, al lloc i en la data amunt indicats.
  
El ministre de Treball i Assumptes Socials,
  
la secretària general d'Assumptes Socials
  
(P.D. Orde comunicada de 14 d'abril del 2003)
  
LUCÍA FIGAR DE LACALLE
  
La Consellera de Benestar Social
  
ALICIA DE MIGUEL GARCÍA
  
Annex al protocol addicional pel qual prorroga per a l'any 2003 el conveni de col·laboració subscrit el 30 de desembre de 1998, entre el Ministeri de Treball i Assumptes Socials i la Conselleria de Benestar Social de la Generalitat Valenciana, per al desenrotllament d'actuacions conjuntes en matèria d'atenció a immigrants, refugiats, sol·licitants d'asil i desplaçats
  
El present annex regularà el finançament i els aspectes tècnics de posada en marxa de les àrees de col·laboració establides en el conveni de col·laboració entre el Ministeri de Treball i Assumptes Socials i la Conselleria de Benestar Social de la Generalitat Valenciana, en matèria d'immigració.
  
En el present any de 2003, tant el Ministeri de Treball i Assumptes Socials a càrrec de l'aplicació pressupostària 19.04.313 L.456, com la Conselleria de Benestar Social de la Generalitat Valenciana, a càrrec de l'aplicació pressupostària 41.00.051.22.6, destinarà per a les actuacions descrites a continuació la quantia de cinc-cents huitanta-un mil cinc-cents vint-i-huit euros amb seixanta-quatre cèntims (581.528,64 €), la qual cosa suposa un finançament de dos-cents noranta mil set-cents seixanta-quatre amb trenta-dos euros (290.764,32 €) per part del Ministeri de Treball i Assumptes Socials, i un finançament de dos-centes noranta mil set-cents seixanta-quatre amb trenta-dos (290.764,32 €) per part de la Comunitat Valenciana.
  
Estos fons es distribuiran entre els següents eixos programàtics:
  
 MINISTERI
  
 DE TREBALL I COMUNITAT
  
EIXOS PROGRAMÀTICS ASSUMPTES SOCIALS VALENCIANA TOTAL
  
1. Informació, orientació i
  
assessorament sociolaboral
  
2. Acollida bàsica 104.791,78 664.280,09 393.286,22
  
3. Sensibilització 185.972,21 486.518,40 832.830,42
  
TOTAL 290.764,69 265.147,11 343.383,64
  
Estos tres eixos es complementaran amb una contraprestació de traspàs d'informació, la Conselleria de Benestar Social remetrà al Ministeri de Treball i Assumptes Socials, a través de l'IMSERSO, informació relativa sobre les dades disponibles d'estrangers inclosos en els padrons municipals del seu àmbit geogràfic, així com dades relatives a la situació educativa, social i laboral dels estrangers residents a la Comunitat Valenciana. Es portarà a terme la col·laboració en el seguiment de les esmentades dades per a poder implementar els programes d'integració procedents. Igualment, la Conselleria de Benestar Social remetrà al Ministeri de Treball i Assumptes Socials, a través de l'IMSERSO, la informació corresponent a les estadístiques i informacions relatives a immigrants estrangers d'aquells projectes dirigits a la integració social d'immigrants, sol·licitants d'asil, refugiats i desplaçats, en els quals intervé l'esmentada Comunitat.
  
En el desenrotllament de la recollida i traspàs d'informació es tindrà en compte el que disposa la Llei Orgànica 15/1999, de 13 de desembre (BOE de 14 de desembre), sobre Protecció de Dades de Caràcter Personal.
  
1r. Informació, Orientació i Assessorament Sociolaboral.
  
Es potenciarà la xarxa d'atenció per a l'immigrant, sol·licitant d'asil i refugiat, en matèria d'informació, d'orientació i d'assessorament sociolaboral. Els punts han d'estar distribuïts estratègicament i respondre a les necessitats reals dels col·lectius. La dita distribució es realitzarà en tot cas en forma ajustada a la xarxa d'itineraris ocupacionals seguits per l'estranger en el nostre territori. S'atendran necessitats específiques d'este col·lectiu a fi de facilitar la seua integració en els servicis generalistes dirigits a tota la població.
  
Els objectius de l'atenció són, garantir la no discriminació dels immigrants en l'accés a les prestacions socials generals i a l'ocupació, informar i orientar els immigrants sobre els seus drets i deures, els servicis socials i recursos a què tenen accés, a fi de facilitar la seua inserció en la societat d'acollida, eliminant tota classe de barreres lingüístiques, culturals, socials i laborals.
  
Els destinataris d'estos programes d'atenció són els immigrants i els refugiats en general, i es donarà preferència a les persones nouvingudes i especialment quan estiguen en situació de vulnerabilitat amb alt risc d'exclusió social.
  
Els programes i activitats que comprén este eix són:
  
- Servicis informatius i formatius per a facilitar la inserció sociolaboral: cursos, tallers, tècniques i estratègies per a la recerca d'ocupació, mediació amb empresaris i empleadors, acompanyament etc.
  
- Assessorament legal, especialment pel que fa a l'obtenció de permisos de treball i residència, reagrupació familiar, nacionalitat etc.
  
- Servicis de traducció i interpretació.
  
- Servici d'orientació i d'assessorament general sobre empadronament, allotjament, recursos socials, accés a la vivenda, sanitat i educació.
  
- Accions educatives especialment en l'àmbit de la llengua.
  
- Mediació intercultural entre els immigrants i la societat d'acollida com a suport a la intervenció social i prevenció de conflictes culturals.
  
- Formació del personal que treballa en estos punts.
  
- Coordinació dels punts de la xarxa.
  
Es donarà informació per part de la Conselleria de Benestar Social al Ministeri de Treball i Assumptes Socials, a través de l'IMSERSO, sobre els actuals punts que configuren la xarxa d'atenció i l'ampliació, si és procedent, de part d'estos.
  
2n. Acollida bàsica.
  
L'acollida bàsica es configura com un conjunt coordinat de places d'allotjament en centres d'acollida per a immigrants en situació de vulnerabilitat. Han d'estar distribuïdes estratègicament i respondre a les necessitats reals d'immigrants i refugiats. L'acollida bàsica ha de ser temporal i l'atenció integral. Este dispositiu es planteja com a complementari de l'acollida ocupacional, en la gestió i en el finançament del qual tenen un paper principal els empleadors, d'acord amb les normes i convenis vigents entre els interlocutors socials concernits.
  
Els objectius que perseguix este eix són: desenrotllar uns servicis permanents d'acollida i d'atenció integral que garantisquen als immigrants i als refugiats unes condicions de vida dignes, oferir servicis bàsics d'allotjament i de manutenció, durant un període limitat de temps. La finalitat és ajudar l'immigrant a acostar-se a la realitat sociolaboral del país, atenent a les seues necessitats socials, educatives, formatives i laborals al llarg del seu procés individual d'integració, i incorporant-lo als sistemes de prestació de servicis bàsics territorials.
  
Els destinataris dels programes són els immigrants en situació de vulnerabilitat, és a dir, aquelles persones que es troben en una suma de circumstàncies que els afecten tot limitant les seues capacitats per a valdre's. Són, per tant, persones que tenen dificultat per a aconseguir la seua inserció sociolaboral i que necessiten, per tant, una ajuda social addicional per a cobrir les seues necessitats bàsiques i les de les persones al seu càrrec.
  
Els programes i les activitats que comprén este eix són:
  
- Allotjament i manutenció.
  
- Ajudes econòmiques per a transport, gestions diverses i diners de butxaca.
  
- Derivació, si fóra necessari, a altres programes de segona acollida i suport especial en el moment de l'eixida del programa.
  
- Atenció a col·lectius específics per mitjà d'accions compensatòries (menors, dones i grups d'immigrants amb característiques especials).
  
Es donarà informació per part de la Conselleria de Benestar Social al Ministeri de Treball i Assumptes Socials, a través de l'IMSERSO, sobre els actuals punts que configuren la xarxa d'atenció i l'ampliació, si és procedent, de part d'estos.
  
3r. Sensibilització.
  
L'eix de la sensibilització s'articularà sobre els següents blocs temàtics:
  
- Campanya contra el Racisme i la Xenofòbia.
  
El Ministeri de Treball i Assumptes Socials, a través de l'IMSERSO, impulsarà la realització d'una Campanya Permanent per la Convivència Intercultural i en contra del Racisme i la Xenofòbia amb l'objectiu de facilitar una línia d'acció pública per a fomentar la convivència i la lluita contra la discriminació a Espanya.
  
En el desenrotllament, l'execució i l'avaluació d'esta Campanya intervindrà la Generalitat Valenciana en el seu àmbit geogràfic i en col·laboració amb l'IMSERSO, reproduint i difonent els materials de la Campanya, promovent i participant en l'organització i la realització dels actes de la Campanya.
  
A tal fi, l'IMSERSO facilitarà a la Conselleria de Benestar Social materials de la Campanya, així com els suports que permeten la reproducció dels dits materials i la Comunitat Valenciana podrà afegir-hi el seu logotip i la identificació, així com, si és procedent, utilitzar la llengua cooficial que corresponga pel que fa als continguts i al lema de Campanya.
  
La Generalitat Valenciana a través de la Conselleria de Benestar Social i el Ministeri de Treball i Assumptes Socials, a través de l'IMSERSO, acordaran conjuntament la difusió dels materials de la Campanya i l'organització de les activitats enquadrades en esta en què s'utilitzaran els continguts, el lema o la imatge de la Campanya, i que s'imputen al present Conveni.
  
El material que s'utilitze per a la difusió de la Campanya tindrà en compte el que preveu el Reial Decret 1465/1999, de 17 de setembre (BOE de 25 de setembre), que establix els criteris d'imatge institucional i regula la producció documental i el material imprés de l'administració general de l'Estat.
  
- Prospeccions i Informes.
  
Igualment, es desenvoluparà una línia de treball conjunta destinada a la realització de prospeccions i informes relatius a la integració de la immigració a la Comunitat Valenciana, a fi de poder executar una millor programació d'actuacions en relació amb la integració social i laboral d'este col·lectiu.
  
- Participació ciutadana dels immigrants.
  
Es promocionarà la participació ciutadana dels immigrants. Els objectius que es pretenen aconseguir són els següents:
  
- Promoure la incorporació dels immigrants a les xàrcies socials i a la vida comunitària.
  
- Fomentar la creació d'associacions d'immigrants, recolzar les existents i potenciar la coordinació entre elles.
  
- Recolzar en un primer moment les noves entitats que es creen i potenciar les agrupacions, les federacions i els consorcis de caràcter públic i privat.
  
- Respecte de les diferències: població autòctona-població immigrant.
  
Es potenciaran les activitats i qualsevol altres actuacions encaminades a la sensibilització en temes de respecte de les diferències, integració sociocultural dels immigrants, tant dirigides a la població autòctona com a la població immigrant.
  
El ministre de Treball i Assumptes Socials,
  
La secretària general d'Assumptes Socials
  
(P.D. Orde comunicada de 14 d'abril del 2003)
  
LUCÍA FIGAR DE LACALLE
  
La consellera de Benestar Social,
  
ALICIA DE MIGUEL GARCÍA